**IZVJEŠĆE**

**O DO SADA PODUZETIM MJERAMA ZA OČUVANJE RADNIH MJESTA TE PLANIRANIM MJERAMA ZA IDUĆE RAZDOBLJE**

## **Provedba mjere:**

## **Potpora za očuvanje radnih mjesta u djelatnostima pogođenim Koronavirusom ( COVID- 19)**

Vlada RH pravovremeno je uspostavila mehanizme kako bi se očuvala radna mjesta i spriječila otpuštanje radnika - *Potpore za očuvanje radnih mjesta u djelatnostima pogođenim Koronavirusom (COVID-19)*

Potpora je donesena 20. ožujka 2020. dok je provedba potpore započela 23. ožujka 2020., te je obuhvatila razdoblje od ožujka do svibnja 2020. godine. Prihvatljivi su bili svi poduzetnici koji su bili zatvoreni odlukom Stožera civilne zaštite Republike Hrvatske te oni koji su imali pad od minimalno 20% u odnosu na isto razdoblje prošle godine ili su imali problema u isporuci gotovih proizvoda, nabavci sirovina te otkazu ugovora.

**Potporom** se **poslodavcima** omogućava korištenje sufinanciranje plaća radnika, a koja za mjesece travanj i svibanj 2020. iznosi **4.000 kuna** (za ožujak **3.250 kuna**), a uz to su poslodavci oslobođeni plaćanja doprinosa na ove iznose

**Omogućen je nastavak korištenja Potpore i za lipanj 2020. godine** pod posebnim uvjetima koji su sada prilagođeni reaktivaciji gospodarstva. Potpora je usmjerena prema sektorima u kojima poslovanje iz objektivnih razloga ne može biti otvoreno ili **imaju pad prihoda za** **najmanje 50%** (poljoprivreda, prijevoz putnika, djelatnost pružanja smještaja te pripreme i usluživanja hrane i pića, te djelatnosti vezane uz rekreaciju i kulturne, poslovne i sportske događaje i dr.) te proizvodnja i prodaja suvenira i sličnih proizvoda, dakle radi se o sektorima usko povezanim sa turizmom.

## **Rezultati mjera**

Mjere potpore:

* + u ožujku je primilo oko 85 tisuća poslodavaca za oko 503 tisuće radnika iznos od 1.617.440.962 kn
  + u travnju je primilo oko 99 tisuća poslodavaca za gotovo 569 tisuća radnika iznos od 2.244.833.162kn
  + u svibnju je primilo oko 94 tisuće poslodavaca za gotovo 375 tisuća radnika iznos od 1.458.053.577 kn

**Ukupno je do sada isplaćeno preko 5,3 milijarde kuna, a uključujući i doprinose taj iznos doseže preko 7,7 milijarde kuna.**

**Po županijama isplate su slijedeće:**

|  |  |  |  |
| --- | --- | --- | --- |
| ISPLATE MJERE ORM ZA RAZDOBLJE OŽUJAK- SVIBANJ 2020. | | | |
|  |  |  |  |
| **Županija** | **Broj poslodavaca** | **Broj radnika** | **Ukupno isplaćeno** |
| BJELOVARSKO-BILOGORSKA | 1.786 | 11.664 | 109.031.741 kn |
| BRODSKO-POSAVSKA | 2.320 | 15.422 | 131.184.216 kn |
| DUBROVAČKO-NERETVANSKA | 4.205 | 17.861 | 165.959.014 kn |
| GRAD ZAGREB | 27.635 | 185.209 | 1.562.926.886 kn |
| ISTARSKA | 7.706 | 39.718 | 366.206.147 kn |
| KARLOVAČKA | 1.919 | 11.742 | 106.969.880 kn |
| KOPRIVNIČKO-KRIŽEVAČKA | 1.568 | 8.123 | 76.640.495 kn |
| KRAPINSKO-ZAGORSKA | 2.309 | 14.471 | 146.611.264 kn |
| LIČKO-SENJSKA | 842 | 3.580 | 35.150.337 kn |
| MEĐIMURSKA | 2.156 | 16.315 | 156.749.651 kn |
| OSJEČKO-BARANJSKA | 5.536 | 30.088 | 266.487.986 kn |
| POŽEŠKO-SLAVONSKA | 1.288 | 9.323 | 77.817.412 kn |
| PRIMORSKO-GORANSKA | 9.439 | 44.044 | 381.470.622 kn |
| SISAČKO-MOSLAVAČKA | 2.310 | 11.049 | 100.662.571 kn |
| SPLITSKO-DALMATINSKA | 12.192 | 65.174 | 537.174.870 kn |
| ŠIBENSKO-KNINSKA | 2.361 | 10.222 | 91.887.131 kn |
| VARAŽDINSKA | 3.042 | 29.007 | 258.744.320 kn |
| VIROVITIČKO-PODRAVSKA | 1.085 | 7.084 | 62.657.765 kn |
| VUKOVARSKO-SRIJEMSKA | 2.358 | 15.957 | 135.524.728 kn |
| ZADARSKA | 4.051 | 18.869 | 170.434.222 kn |
| ZAGREBAČKA | 6.842 | 43.571 | 376.144.389 kn |
| nema podataka | 318 | 938 | 3.892.057 kn |
| **Ukupno** | 103.268 | 609.431 | 5.320.327.702 kn |

**Učinkovitost mjere pokazuje i slijedeće:**

Podaci Hrvatskog zavoda za mirovinsko osiguranje pokazuju kako nakon pada broja osiguranika u ožujku te stagnacije u travnju imamo rast broja osiguranika u svibnju i lipnju t eje stanje na 24.06 1.542.063 zaposlenih što je skoro isto kao broj zaposlenih 29.02.2020. (1.542.328) što znači da smo se vratili na zaposlenost prije krize uzrokovane COVID 19 virusom.

Od 16.03.2020. Hrvatski zavod za zapošljavanje prati dnevno stanje vezano uz broj nezaposlenih. Na početku dana 16.03.2020. u evidenciji je bilo 134.717 osoba, na kraju dana 24.06.2020. u evidenciji je bilo 152.179 osoba što je u razdoblju od 16.03.-24.06.2020. povećanje za 17.462 osobe ili 13,0% što je vrlo mali broj s obzirom s obzirom na trend porasta nezaposlenosti u okruženju te velikim razmjerima krize na cijelo gospodarstvo.

Ujedno na dan 24.06. 2020. ima 9.651 objavljenih slobodnih radnih mjesta za koje poslodavci traže radnike.

EK je u uvodnim izjavama vezanim za specifične preporuke država članica (CSR) istaknula da je Republika Hrvatska u odgovoru na pandemiju, brzo i pravovremeno poduzela dalekosežne mjere u cilju zaštite svojih građana i obuzdavanja širenja virusa. U cilju sprečavanja negativnih posljedica na gospodarstvo pokrenula je paket ambicioznih mjera, uključujući potpore za isplatu plaća, izuzeća i odgode plaćanja poreza i doprinosa, podrške malim i srednjim poduzetnicima, dodatna jamstva za osiguranje izvoza, moratorije za plaćanje kredita, te specifične mjere namijenjene turizmu i drugim osobito pogođenim sektorima.

**Prijedlog novih mjera za buduće razdoblje:**

## **Potpora za očuvanje radnih mjesta - skraćivanje radnog vremena**

Zajedno za socijalnim partnerima izrađuju se kriteriji za Potporu očuvanje radnih mjesta-skraćivanje radnog vremena. Trajanje potpore je od 1.6.- 31.12. 2020.godine.

Poslodavcima koji će zbog poteškoća u poslovanju i pada poslovnih aktivnosti skratiti radno vrijeme radnika, omogućit će se sufinanciranje razmjernog dijela plaće sukladno skraćenom radnom vremenu. Potpora je namijenjena svim sektorima, za tvrtke od 10 i više zaposlenih.

Financiranje je predviđeno do kraja 2020 godine te bi se pokrilo iz sredstava SURE programa u visini 2,2 mrld kuna.

Za mikro poduzetnike (manje od 10 zaposlenih) u srpnju će se donijeti izmijenjena/dopunjena Potpora za očuvanje radnih mjesta - potpora za skraćivanje radnog vremena tako da će istu moći koristiti poslodavci iz svih sektora.

Ovim mjerama Vlada Republike Hrvatske na vrijeme poduzima sve potrebne aktivnosti u cilju zaštite radnika i tržišta rada te donosi stabilnost za naredni period za sve poduzetnike koji su pogođeni problemima na tržištu RH i svijeta uzrokovanih krizom zbog COVID 19 virusa, prvenstveno u svrhu očuvanja radnih mjesta te gospodarske aktivnosti na nivou Republike Hrvatske.